આ અભ્યાસક્રમમાં ગુજરાતી ભાષાનું પાયાનું વ્યાકરણ, જોડણી, વિરામચિહ્નો, અનુસ્વાર, પ્રૂફવાચનનાં ચિહ્નો ઉપરાંત કોમ્પ્યુટર અને છપાઈ, ગુજરાતી ફોન્ટ્સની જાણકારી તેમ જ પ્રૂફવાચનમાં અદ્યતન સાધનોના ઉપયોગ અંગે વિવિધ વિષયના તજજ્ઞો વ્યાખ્યાન આપશે. વીસ દિવસના અભ્યાસક્રમના અંતે પરીક્ષા લઈ પ્રમાણપત્ર એનાયત કરવામાં આવશે. આ અભ્યાસક્રમની ફી રૂ.૫૦૦ રાખેલ છે. આ કાર્યક્રમમાં જોડાવાથી વ્યવસાયિક કારકિર્દીમાં ઉપયોગ થશે તેવી અમને શ્રદ્ધા છે.